ส้มโอแดงฮานอยกับแดงบางนรา อร่อยทั้ง 2 พันธุ์
ส้มโอแดงฮานอย เป็น 1 ใน 5 ของส้มโอจากประเทศเวียดนาม ซึ่งแต่ละพันธุ์จะมีความแตกต่างกันที่รูปทรงของผล ได้แก่ กลมมน กลมรีก้นตัดตรง และกลมรีหัวผลเป็นจุกสูง ดูเหมือนผลน้ำเต้า ,น้ำหนักผลโตเต็มที่ของ ส้มโอแดงฮานอย ประมาณ 1.5–2.0 กิโลกรัมต่อผล, ต้นสูง 3-5 เมตร มีความโดดเด่นคือ ผลเริ่มจะแก่ผิวของเปลือกผลจะเป็นสีเหลือง จากนั้นให้งดน้ำลงเล็กน้อยจนกระทั่งผลแก่จัด สีของเปลือกผลจะเป็นสีแดงอมชมพูเหมือนกับสีของเปลือกผลส้มโอแดงเวียดนามทั่วไปทุกอย่าง ,เนื้อในหรือถุงน้ำเป็นสีแดง รสชาติหวานกรอบมีกลิ่นหอมรับประทานอร่อยมาก, 1 ผลมีเมล็ดไม่มากนัก ถูกนำเข้ามาปลูกในประเทศไทยได้ดีในทุกพื้นที่ ชอบดินเหนียวปนทราย ไม่ชอบน้ำมากนัก แต่จะขาดน้ำไม่ได้ ปุ๋ยที่ชอบได้แก่ปุ๋ยคอกบำรุงรอบโคนต้น 2 เดือนครั้ง ,ปัจจุบันนิยมขยายพันธุ์ด้วยการเสียบยอด จึงทำให้ปลูกแล้วโตเร็วมีดอกและติดผลหลังปลูกเพียงแค่ 2–3 ปีเท่านั้น มีดอกติดผลอย่างน้อยปีละ 2 ครั้ง,ส่วน ส้มโอแดงบางนรา เป็นพันธุ์ไทยแท้ของ จ.นราธิวาส, ที่ถูกพัฒนาพันธุ์ขึ้นมาใหม่ ต้นสูงไม่เกิน 4-5 เมตร ผลเป็นรูปกลมรีหรือรูปไข่กลับกว้าง หัวผลเป็นจุกสูงมีร่องแบ่งหลายร่อง ก้นผลตัดตรงและบุ๋มเล็กน้อย เปลือกผลบาง ผลอ่อนสีเขียว เมื่อแก่สีเขียวปนเหลือง ผลมีน้ำหนักระหว่าง 2-2.5 กิโลกรัมต่อผล ,เนื้อผลหรือถุงน้ำเป็นสีแดง รสชาติหวานกรอบหอมรับประทานอร่อยมาก, 1 ผลมีเมล็ดไม่มากนัก ,มีดอกและติดผลดกตามฤดูกาล, ขยายพันธุ์ด้วยระบบเสียบยอด ทำให้ปลูกแล้วโตเร็วและให้ผลผลิตชุดแรกหลังปลูกเพียงแค่ 3 ปีแค่นั้น ,ปัจจุบันทั้ง 2 สายพันธุ์คือ ส้มโอแดงฮานอย กับ ส้มโอแดงบางนรา เป็นที่นิยมปลูกกันมาก,ใครต้องการกิ่งตอนแท้ทั้ง 2 พันธุ์ ติดต่อ คุณวิเชียร บุญเกิด, 161/2 หมู่ 1 ต.อ่างทอง อ.เมือง จ.กำแพงเพชร ,โทร. 08–5244–1699, ต่างจังหวัดจัดส่งทางไปรษณีย์ได้ เหมาะจะปลูกเก็บผลกินในครัวเรือนหรือเก็บผลขาย เนื่องจากในปัจจุบันตลาดผลไม้มีความต้องการสูงมาก ,ราคาสอบถามกันเองครับ.,นายเกษตร
น้ำหนักผลโตเต็มที่ของ ส้มโอแดงฮานอย ประมาณ 1.5–2.0 กิโลกรัมต่อผล,เนื้อในหรือถุงน้ำเป็นสีแดง รสชาติหวานกรอบมีกลิ่นหอมรับประทานอร่อยมาก,ปัจจุบันนิยมขยายพันธุ์ด้วยการเสียบยอด จึงทำให้ปลูกแล้วโตเร็วมีดอกและติดผลหลังปลูกเพียงแค่ 2–3 ปีเท่านั้น มีดอกติดผลอย่างน้อยปีละ 2 ครั้ง
เกษตรกรบนแผ่นกระดาษ,นายเกษตร,ส้มโอแดงฮานอย,ส้มโอแดงบางนรา,วิเชียร บุญเกิด